Europaleta

Europaleta je rozšírená výmenná paleta, vyrobená z dreva v presne určených rozmeroch. Úložná plocha palety je 0,96 m², rozmery 120×80×14,4 cm a hmotnosť 20–24 kg. Nosnosť europalety je 1500 kg.

Slúži na zjednodušenie manipulovania a špedície tovaru, ktorý sa naložený na paletu jednoducho presúva vysokozdvižným alebo nízkozdvižným vozíkom, prípadne žeriavom. Používa sa pri cestnej, železničnej aj leteckej doprave tovaru.

Vymeniteľnosť paliet je v tom, že po presune nákladu a vyložení z palety sa tá nevracia dodávateľovi, ale sa použije na dopravu iného nákladu/tovaru. Použiteľnosť europaliet je obmedzená iba ich vyhovujúcim stavom, ktorý sa dá predlžovať opravou a výmenou poškodených častí.

 Iné projekty 

 Externé odkazy 
 Transportní fenomén jménem europaleta česky

Kategória:Manipulačná technika